2018年6月，健身教練出身嘅網路紅人館長喺外交問題上批評政府，未有照顧到臺灣人民，又話臺灣托育費用太高，之後同民進黨立委段宜康罵戰，而同屬民進黨嘅梁文傑亦加入戰團，梁發表健身唔使請教練嘅言論，結果被大量轉貼，PTT上面有唔少對佢嘅批評，有啲網民批評梁文傑嘅言論代表政府心態，有人話唔怪得臺灣體育選手都只能靠自己，亦有人反問係咪學校可以關門，自己自學就可以，批評梁文傑嘅言論非常唔尊重專業，更唔重視體育。